[pic] | AZ EURÓPAI KÖZÖSSÉGEK BIZOTTSÁGA |

Brüsszel, 18.07.2005

COM(2005) 316 végleges

Javasat

A TANÁCS RENDELETE

a Kínai Népköztársaságból és Szaúd-Arábiából származó poliészter vágott szálak behozatalára vonatkozó végleges dömpingellenes vám kivetéséről szóló 428/2005/EK tanácsi rendelet módosításáról

előterjesztő: a Bizottság)

INDOKOLÁS

A JAVASLAT HÁTTERE |

A javaslat alapja és célja E javaslat a legutóbb a 2004. március 8-i 461/2004/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletnek (a továbbiakban: az alaprendelet) a többek között Szaúd-Arábiából származó poliészter vágott szálak (PSF) behozatalára vonatkozó végleges dömpingellenes vámok kivetéséről szóló 428/2005 tanácsi rendelet módosítása céljából történő alkalmazására vonatkozik. |

Általános összefüggések A javaslat az alaprendelet végrehajtásával összefüggésben, az abban megállapított tartalmi és eljárási követelményeknek megfelelően lefolytatott vizsgálat eredményeként jött létre. |

A javaslat által érintett területet szabályozó hatályos rendelkezések A javaslat által érintett területet nem szabályozza hatályos rendelkezés. |

Összhang az Unió egyéb szakpolitikáival és célkitűzéseivel Nem alkalmazható. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

Az alaprendelet rendelkezéseinek megfelelően az eljárásban érintett érdekelt feleknek a vizsgálat során már megvolt a lehetőségük arra, hogy érdekeik védelmében fellépjenek. |

Szakértők felkérése |

Külső szakértők felkérése nem volt indokolt. |

Hatásvizsgálat A javaslat az alaprendelet végrehajtásának eredményeképp jött létre. Az alaprendelet nem ír elő általános hatásvizsgálatot, viszont részletes jegyzékben foglalja össze, mely tényezők vizsgálata kötelező. |

A JAVASLAT JOGI ELEMEI |

A javasolt intézkedések összefoglalása A 2005. március 10-i 428/2005 tanácsi rendelettel a Tanács végleges dömpingellenes vámokat vetett ki a többek között Szaúd-Arábiából származó poliészter vágott szálak behozatalára. A szaúd-arábiai Saudi Basic Industries Corporation (SABIC) és a Közösség szolgálatai között több megbeszélésre sor került, melyeket követően elfogadásra érdemes kötelezettségvállalási ajánlat született a végleges megállapítások közzététele előtt. Mivel adminisztratív okokból lehetetlennek bizonyult a kötelezettségvállalás elfogadását a végleges rendeletbe beépíteni, javasolt a kötelezettségvállalási javaslat elfogadása és a 428/2005/EK tanácsi rendelet ennek megfelelő módosítása. A tagállamokkal folytatott konzultáció során egyikük sem fogalmazott meg ellenvéleményt a javasolt intézkedésekkel kapcsolatban. Ennélfogva javasolt, hogy a Bizottság fogadja el és a lehető leghamarabb tegye közzé az Európai Unió Hivatalos Lapjában a kötelezettségvállalás elfogadásáról szóló mellékelt határozattervezetet, valamint a 428/2005/EK tanácsi rendelet módosításáról szóló tanácsi rendeletre vonatkozó mellékelt javaslatot. |

Jogalap A legutóbb a 2004. március 8-i 461/2004/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet. |

A szubszidiaritás elve A javaslat a Közösség kizárólagos hatáskörébe tartozik. Ennélfogva a szubszidiaritás elve nem alkalmazható. |

Az arányosság elve A javaslat megfelel az arányosság elvének a következő ok(ok) miatt: |

A fent említett alaprendelet határozza meg az intézkedések jellegét, mely nem hagy teret nemzeti döntésnek. |

Nem szükséges annak feltüntetése, hogy a Közösségre, a nemzeti kormányokra, a regionális és helyi hatóságokra, a gazdasági szereplőkre és a polgárokra eső pénzügyi és adminisztratív terhet hogyan lehet minimalizálni, illetve hogy az milyen arányban áll a javaslat célkitűzésével. |

Az eszközök megválasztása |

Javasolt eszköz: rendelet. |

Más eszközök nem felelnének meg a következő ok(ok) miatt: A fent említett alaprendelet nem kínál fel választási lehetőséget. |

KÖLTSÉGVETÉSI VONZATOK |

A javaslat nincs hatással a Közösség költségvetésére. |

1. Javasat

A TANÁCS RENDELETE

a Kínai Népköztársaságból és Szaúd-Arábiából származó poliészter vágott szálak behozatalára vonatkozó végleges dömpingellenes vám kivetéséről szóló 428/2005/EK tanácsi rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre[1] (a továbbiakban: az alaprendelet) és különösen annak 8. és 9. cikkére,

tekintettel a tanácsadó bizottsággal folytatott konzultációt követően benyújtott bizottsági javaslatra,

mivel:

A. ELJÁRÁS

(1) A 428/2005/EK rendelettel[2] (a továbbiakban: a végleges rendelet) a Tanács végleges dömpingellenes vámokat vetett ki a Kínai Népköztársaságból és Szaúd-Arábiából származó poliészter vágott szálak (polyester staple fibre, PSF) behozatalára, módosította a Koreai Köztársaságból származó poliészter vágott szálak behozatalára kivetett, hatályban lévő végleges dömpingellenes vámokat, és lezárta a Tajvanról származó ilyen behozatalra vonatkozó dömpingellenes eljárást.

(2) A Saudi Basic Industries Corporation (a továbbiakban: Sabic) saját és valamennyi kapcsolt vállalat – többek között a kérdéses termék kapcsolt gyártója, az Arabian Industrial Fibres Company (Ibn Rushd) nevű vállalat – nevében elfogadásra érdemes kötelezettségvállalási ajánlatot tett a végleges megállapítások közzététele előtt, ám az eljárás olyan késői szakaszában, hogy annak elfogadását adminisztratív okokból lehetetlennek bizonyult a végleges rendeletbe beépíteni.

(3) A(z) XXXX határozattal a Bizottság elfogadta a Sabic kötelezettségvállalási ajánlatát. A kérdéses határozat ismerteti az ajánlat elfogadása mellett szóló érveket. A Tanács elismeri, hogy az ajánlat módosításai felszámolják a dömping okozta káros következményeket, s megfelelő mértékben csökkentik annak kockázatát is, hogy az érintettek a dömpingellenes intézkedéseket árukapcsolással megvalósított keresztkompenzáció révén kijátsszák.

(4) Az ajánlat elfogadására tekintettel a kötelezettségvállalásnak megfelelően módosítani kell a 428/2005/EK rendeletet,

ELFOGADTA EZT A RENDELETET:

1. cikk

A 428/2005/EK rendelet 1. cikke az alábbi bekezdésekkel egészül ki:

„4. A szabad forgalomba bocsátásra bejelentett behozatal mentesül az (1) és (2) bekezdésben meghatározott dömpingellenes vámok alól, ha a kérdéses importárut olyan, a Bizottság által elfogadott kötelezettségvállalást tett vállalat gyártotta, szállította vagy számlázta, melynek neve szerepel a vonatkozó – és időről időre módosított – bizottsági határozat vagy rendelet jegyzékében, s amennyiben a behozatalra ugyanezen bizottsági határozat vagy rendelet rendelkezéseivel összhangban került sor.

5. A (4) bekezdésben említett importáruk mentesülnek a dömpingellenes vám alól, amennyiben:

(a) a vámhatóságnak bejelentett és bemutatott áru pontosan megfelel az (1) bekezdésben ismertetett terméknek,

(b) a szabad forgalomba bocsátáshoz benyújtott vámáru-nyilatkozattal egyidejűleg a tagállam vámhatóságainak olyan kereskedelmi számlát is bemutatnak, mely legalább azokat az elemeket tartalmazza, melyeket a melléklet felsorol, és

(c) a vámhatóságnak bejelentett és bemutatott áru pontosan megfelel a kereskedelmi számlán szereplő termékleírásnak.”

2. cikk

A 428/2005/EK rendelet kiegészül az ennek a rendeletnek a mellékletében megfogalmazott szöveggel.

3. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, án/-én

a Tanács részéről

az elnök

MELLÉKLET

A Közösségbe irányuló értékesítés során a vállalatnak a következő elemeket kell feltüntetnie a kötelezettségvállalás tárgyát képező poliészter vágott szálakra vonatkozó kereskedelmi számlán:

1. címsor: KÖTELEZETTSÉGVÁLLALÁS TÁRGYÁT KÉPEZŐ ÁRUT KÍSÉRŐ KERESKEDELMI SZÁMLA.

2. A kötelezettségvállalás elfogadásáról szóló [ADJA MEG A SZÁMOT] bizottsági rendelet/határozat 1. cikkében említett, a kereskedelmi számlát kiállító vállalat neve.

3. A kereskedelmi számla száma.

4. A kereskedelmi számla kiállításának időpontja.

5. Az a kiegészítő TARIC-kód, amelyet a számlán szereplő árunak a Közösség határán történő vámkezelése során használni fognak.

6. Az áru pontos leírása, amely kiterjed a következőkre:

- A terméknek a vizsgálat és a kötelezettségvállalás céljára szolgáló kódszáma (PCN) (pl.: PCN I., PCN 2...stb.),

- az áru közérthető nyelven megfogalmazott, a kérdéses kódszámnak megfelelő leírása,

- a termék vállalati kódszáma (CPC) (ha van ilyen),

- KN-kód,

- mennyiség (kilogrammban kifejezve).

7. Az értékesítés feltételei, többek között:

- kilogrammonkénti ár,

- fizetési feltételek,

- szállítási feltételek,

- árengedmények és visszatérítések összege.

8. A Közösségben importőrként működő azon vállalat neve, amelynek az értékesítést végző vállalat a kötelezettségvállalás tárgyát képező árut kísérő kereskedelmi számlát közvetlenül kiállította.

9. A vállalat azon tisztviselőjének neve, aki a számlát kiállította és a következő nyilatkozatot aláírta:

„Alulírott igazolom, hogy a jelen számlán szereplő árunak az Európai Közösségbe közvetlen export útján történő értékesítése a [vállalat] által felajánlott és az Európai Bizottság által a [ADJA MEG A SZÁMOT] rendelettel/határozattal elfogadott kötelezettségvállalás hatálya alatt és feltételei szerint történik. Kijelentem, hogy a számlán feltüntetett információk hiánytalanok és a valóságnak megfelelnek.

[1] HL L 56., 6.3.1996., 1. o. A legutóbb a 461/2004/EK rendelettel (HL L 77., 13.3.2004., 12. o.) módosított rendelet.

[2] HL L 71., 17.3.2005., 1.o.